Han hedder egentlig Giajenthiran Velmurugan, men kalder sig Kalle , for at alle kan være med. Han stiller op for Radikale Venstre og er den eneste med en anden baggrund end dansk, af alle kandidater, der stiller op i Nordjylland. Han er født og opvokset i Danmark. Hans forældre kommer fra Sri Lanka, og han har valgt at stille op til Folketinget, fordi han blandt andet vil bekæmpe fremmedhad. Giajenthiran Velmurugan vil sætte fokus på mennesker og ikke deres religion eller hudfarve.
Ud af 72 nordjyske kandidater er kun en fra anden kultur.